Diari Oficial de la Generalitat Valenciana


Sumario DOGV 3599, del 07-10-1999 (1999/8571)

Información pública del programa de actuación integrada Inmoflex, en el ámbito de la unidad de ejecución 7 industrial, de Quart de Poblet.
------------------------------------------------------------------------------------------------------------------------------------------

### Datos del documento

Número DOGV
:   3599

Fecha DOGV
:   07-10-1999

Sección del DOGV
:   V. OTROS ANUNCIOS - A) ORDENACIÓN DEL TERRITORIO Y URBANISMO

Número del documento
:   1999/8571


Organismo emisor
:   Inmoflex, SA

Tipo de documento
:   Anuncio

Informació pública del programa d'actuació integrada Inmoflex, en l'àmbit de la unitat d'execució 7 industrial, de Quart de Poblet. [1999/S8571]
  
La mercantil Inmoflex, SA, ha formulat un instrument de planejament per a la programació de part de la unitat d'execució 7 industrial de Quart de Poblet, a l'empara del que preveu en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994), i que inclou estudi de detall, programa d'actuació integrada amb projecte d'urbanització i reparcel·lació forçosa i estudi de viabilitat.
  
La notaria en què estan protocolitzats els documents és la de la senyora Carmen Moróder Tomás, situada en el carrer de Sant Onofre, 59, 2.ª, de Quart de Poblet.
  
En aplicació del que estableix en l'article 48.1.c, en relació amb l'article 48.3, ambdós de l'esmentada llei, procedeix sotmetre l'esmentat programa amb la documentació annexa i l'estudi de detall, a informació pública per termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana. Amb anterioritat a aquesta publicació, s'anunciarà aquesta en un diari no oficial d'àmplia difusió en el terme de Quart de Poblet. Durant aquest termini, qualsevol persona podrà comparéixer en l'esmentada notaria en dia hàbil i entre les 09.30 i les 13.30 hores, en horari de matí, i les 16.30 i les 19.30 hores, en horari de vesprada, per a obtenir còpia de l'acta de protocol·lització dels esmentats documents o sol·licitar que se'ls exhibisca aquesta. Així mateix, es fa constar la possibilitat de consultar en l'Ajuntament de Quart de Poblet les actuacions derivades de la documentació depositada en aquest i de presentar davant d'aquest, per a la seua incorporació a aquestes, tantes al·legacions com alternatives tècniques que pretenguen competir amb l'exposada al públic, i també proposicions juridicoeconòmiques per a executar qualsevol de les alternatives. La documentació i l'expedient administratiu podrà ser consultat en el Servei d'Urbanisme en l'Ajuntament de Quart de Poblet, els dies hàbils en horari d'oficines. Les al·legacions que, si s'escau, foren formulades, seran presentades davant l'Ajuntament de Quart de Poblet, dirigides al Servei d'Urbanisme. Si durant l'exposició al públic d'aquesta iniciativa del programa per a l'actuació integrada alguna persona haguera iniciat una segona exposició d'una altra en competència amb aquella, procedirà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, mitjançant aquest, segons el que estableix el paràgraf segon de l'article 48 en relació amb l'article 46, paràgraf 4 i 5 de l'esmentada Llei 6/1994, es posa en coneixement dels interessats que en el termini de cinc dies hàbils per a presentar les proposicions juridicoeconòmiques, comença el primer dia hàbil de la finalització del termini de 20 dies anteriorment indicat. Durant aquest termini podran formular-se les esmentades proposicions en l'Ajuntament de Quart de Poblet, en horari d'oficines. L'obertura de pliques no se celebrarà fins que una vegada acabat el termini per a presentar-les no s'acredite davant l'ajuntament la realització del que disposen els apartats anteriors. Una vegada acreditat es realitzarà l'obertura i s'alçarà acta amb fe pública i davant dos testimonis. Totes les actuacions podran ser objecte de consulta i al·legació pels interessats, durant els deu dies següents a l'acte d'obertura de pliques.